
               REPUBLIKA HRVATSKA 
OPĆINSKI PREKRŠAJNI SUD U ZAGREBU 
                Zagreb, Avenija Dubrovnik 8 
	 	 	 	 	 	 	 	 	Broj: Pp-13822/2025 
 
U   I M E   R E P U B L I K E   H R V A T S K E 
 
P R E S U D A 
 
 	Općinski prekršajni sud u Zagrebu, po sutkinji toga suda Antoniji Golac, uz sudjelovanje Senke Višekruna kao zapisničarke, u prekršajnom postupku protiv I okrivljene pravne osobe TEMPORÄR d.o.o. i II okrivljene odgovorne osobe Ive Dizdarević, zbog djela prekršaja opisanog i kažnjivog za I okrivljenika pravnu osobu po članku 60. stavak 1. točka 42. i stavku 2. Zakona o računovodstvu ("Narodne novine" broj 85/2024) povodom prigovora okrivljenika na prekršajni nalog Financijske agencije, Regionalni centar Zagreb, klasa: 034-07/25-04/16397, ur.br.: 118-07-03-25-1 od 18. lipnja 2025., nakon provedenog žurnog postupka dana 7. svibnja 2026. 

p r e s u d i o     j e
 
I. 
I-okr. pravna osoba TEMPORÄR d.o.o., sa sjedištem u Zagrebu, Dvojkovićev put 30 C, zastupana po direktorici Ivi Dizdarević, s prebivalištem u Zagrebu, Dvojkovićev put 30 C, 1 zaposlenik, posluju s gubitkom, OIB 35196871739, prekršajno neosuđivana, 
 
II-okr. odgovorna osoba Iva Dizdarević, kći Milana i Vlaste, djev. prezime majke Bogović, rođena 3. siječnja 1980. u Zagrebu, OIB 12634321872,  državljanka RH, SSS, direktorica I okr. pravne osobe, zaposlena u istoj, plaće u iznosu od 1.000,00 eura, udana, majka dvoje mljt. djece, prekršajno nekažnjavana, ne vodi se drugi prekršajni ili kazneni postupak, s prebivalištem u  Zagrebu, Dvojkovićev put 30 C,
  
k  r  i  v  i        s  u   

što kao pravna osoba i kao odgovorna osoba I-okr. pravne osobe nisu do 30. travnja 2025. dostavili FINA-i u bilo koju poslovnicu FINA-e na području RH ili putem Internetskog servisa uz korištenje digitalnog certifikata za statističke i druge potrebe propisane financijske izvještaje odnosno bilancu, račun dobiti i gubitka i dodatne podatke za prethodnu kalendarsku 2024. godinu,

		dakle, što kao pravna osoba i odgovorna osoba u pravnoj osobi nisu Financijskoj agenciji dostavili financijske izvještaje i dodatne podatke za nadzorne statističke i druge potrebe u skladu s člankom 50. stavcima 1. i 2. Zakona o računovodstvu,
		
čime su počinili djelo prekršaja iz odredbe čl.60. st.1. toč.42. i st.2. Zakona o računovodstvu,
 
pa im se temeljem citirane zakonske odredbe zbog učinjenog djela prekršaja, uz primjenu članka 37. stavak 2. i 3. točka 1. Prekršajnog zakona  ("Narodne novine" broj 107/07, 39/13, 157/13, 110/15, 70/17, 118/18 i 114/22) 
 
i z r i č e
 
I-okr. pravnoj osobi novčana kazna u iznosu od 265,45 eura (dvjestošezdesetpeteuračetrdesetpetcenta)

             II-okr. odgovornoj osobi  novčana kazna u iznosu od 26,54 eura (dvadesetšesteurapedesetčetiricenta)

II.	Temeljem čl. 33. st.11. Prekršajnog zakona okrivljenici su obvezni platiti novčanu kaznu u korist Državnog proračuna putem priloženih uplatnica i to u roku od 15 dana po pravomoćnosti ove presude, a u protivnom postupit će se prema odredbi čl. 34. Prekršajnog zakona. Novčana kazna smatrat će se u cjelini plaćenom ako osuđena osoba plati dvije trećine izrečene novčane kazne u roku određenom ovom presudom u smislu odredbe čl. 152. st. 3. Prekršajnog zakona.

III.	Temeljem čl. 139. st. 3. u vezi s čl. 138. st. 2. i 3. Prekršajnog zakona, okrivljenici su obvezni naknaditi trošak prekršajnog postupka u paušalnom iznosu od 20,00 eura (dvadeseteura) – S V A K I, u korist Državnog proračuna, putem priloženih uplatnica, i to u roku od 15 dana po pravomoćnosti ove presude, a u protivnom troškovi će se naplatiti prisilno, temeljem čl. 152. st. 4. i 11. Prekršajnog zakona.
 
Obrazloženje 
 
 
1. Tužitelj  Financijska agencija, Regionalni centar Zagreb izdala je  prekršajni nalog protiv okrivljenika zbog djela prekršaja činjenično opisanog i pravno označenog u izreci ove presude. 
2. Temeljem odredbe članka 238. stavak 9. Prekršajnog zakona, povodom pravodobnog prigovora okrivljenika kojim poriču počinjenje prekršaja, pobijani prekršajni nalog stavljen je izvan snage i proveden prekršajni postupak. 
3. Na ročište je pristupila predstavnica I okr. pravne osobe i ujedno II okr. odgovorna osoba Iva Dizdarević te je iskazala da je ona direktorica I-okr. pravne osobe te da je ovlaštena za pojedinačno i samostalno zastupanje iste, pa da će obranu dati u ime pravne osobe i u svoje ime kao odgovorna osoba. Navela je da je točno da je kriva za počinjeni prekršaj jer je sa zakašnjenjem predala potrebne izvještaje, a do toga je došlo jer je mislila da će njeno knjigovodstvo to dostaviti na vrijeme. 


4. Izvršenim uvidom u Izvadak iz Registra godišnjih financijskih izvještaja za 2024. za obveznika  TEMPORÄR d.o.o. utvrđeno je da za obveznika TEMPORÄR d.o.o.  14. srpnja 2025. zaprimljena potpuna i točna dokumentacija za javnu objavu.
5. Izvršenim uvidom u Izvadak iz prekršajne evidencije Ministarstva pravosuđa, Uprave za kazneno pravo, Odjela za prekršajne evidencije od 9. listopada 2025. utvrđeno je da okrivljenici nisu prekršajno kažnjavani.
6. Nakon provedenog žurnog postupka, cijeneći obranu okrivljenika, a u kojoj obrani su okrivljenici djelo prekršaja u cijelosti priznali te provedeni dokazni postupak uvidom u materijalni dokaz nedvojbeno je utvrđeno da su okrivljenici doista počinili djelo prekršaja na način i pod uvjetima kako je to navedeno u izreci presude te da su prekršajno odgovorni, pa ih je za počinjeno djelo valjalo proglasiti krivim i sankcionirati.   
7. Prilikom izbora vrste prekršajne sankcije sutkinja je uzela u obzir sve relevantne okolnosti koje se odnose na stupanj krivnje, opasnost djela u njegovim objektivnim i subjektivnim komponentama i počinitelja djela, uvažavajući pri tome svrhu prekršajne sankcije.  
8. Primjenjujući institut ublažavanja kazne i odmjeravajući novčanu kaznu u izrečenom iznosu sutkinja je prvenstveno pošla od činjenice da su okrivljenici Izjavu o neaktivnosti predali, sa zakašnjenjem, te da su djelo prekršaja počinili nehajem smatrajući da će na taj način ispuniti zakonsku obvezu te da počinjenim prekršajem nije nastala teža posljedica. Sutkinja smatra kako se svrha kažnjavanja može postići i blažom kaznom od zakonom propisane kazne pa je okrivljenicima umjesto kazne u propisanom iznosu izrekla kaznu ispod propisane najmanje mjere, u uvjerenju da će se u konkretnom slučaju i tako ublaženom kaznom postići svrha kažnjavanja. 
9. Kao olakotno uzeta je u obzir okolnost da su okrivljenici pokušali ispraviti počinjenje prekršaja predavanjem potpune i točne dokumentacija za javnu objavu, ali sa zakašnjenjem, dok od otegotnih okolnosti koje bi utjecale da kazna bude stroža, sutkinja nije našla ništa. 
10. Cijeneći cjelokupni činjenični supstrat konkretnog slučaja i vrednujući učinjeno djelo prekršaja u kontekstu težine povrede pravnog poretka, stupnja krivnje počinitelja i opasnosti počinjenog djela, sutkinja je uvjerenja da će se upravo ovako izrečenom kaznom postići svrha kažnjavanja, kako u smislu specijalne prevencije u odnosu na okrivljenike, od kojih  se očekuje da se ubuduće klone i suzdržavaju od takvih načina ponašanja, tako i u smislu opće prevencije, djelujući na druge glede zauzimanja njihovog negativnog stava u odnosu na takva društveno nepoželjna i neprihvatljiva ponašanja. 
11. Odluka o presumpciji uplate novčane kazne u cijelosti, ukoliko okrivljenici u roku od 15 dana, kao paricijskom roku, uplate dvije trećine odmjerene novčane kazne, temelji se na odredbi članka 152. stavak 3. Prekršajnog zakona. 
12. Na temelju u izreci citiranih odredbi Prekršajnog zakona okrivljenici su dužni naknaditi troškove postupka u paušalnom iznosu odmjerenom prema složenosti i duljini trajanja postupka.
 
[bookmark: _GoBack]Zagreb, 7. svibnja 2026.
  
           Zapisničarka  	 	 	 	                                     Sutkinja 
       Senka Višekruna			Antonija Golac
 
 
Uputa o pravnom lijeku 	 
Protiv ove presude tužitelj i okrivljenici imaju pravo žalbe nadležnom sudu na odluku o kazni, u roku od 8 dana, nakon primitka presude. Žalba se podnosi pismeno u 2 (dva) istovjetna primjerka, putem Općinskog prekršajnog suda u Zagrebu.  

 
Dostavna naredba:  
1. I okrivljeniku – TEMPORÄR d.o.o., sa sjedištem u Zagrebu, Dvojkovićev put 30 C 
2. II okrivljeniku – Iva Dizdarević, s prebivalištem u Zagrebu, Dvojkovićev put 30 C
3.  tužitelju – Financijska agencija – Regionalni centar Zagreb 
   4. pismohrana – ovdje.   

